CELEX: 62018TN0084
Language: da
Date: 2018-02-15 00:00:00
Title: Sag T-84/18: Sag anlagt den 15. februar 2018 — VG mod Kommissionen

30.4.2018   
            
            
               DA
            
            
               Den Europæiske Unions Tidende
            
            
               C 152/37
            
         Sag anlagt den 15. februar 2018 — VG mod Kommissionen
   (Sag T-84/18)
   (2018/C 152/47)
   Processprog: engelsk
   
      Parter
   
   
      Sagsøger: VG (ved advokaterne G. Pandey og V. Villante)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Indledningsvis fastslås, om fornødent, at vedtægtens artikel 90 er ugyldig og ikke finder anvendelse i denne sag i henhold til artikel 270 i traktaten om Den Europæiske Unions funktionsmåde.
            
         
               —
            
            
               For det første annullation af afgørelsen af 30. oktober 2017 truffet af Det Europæiske Personaleudvælgelseskontor (EPSO) om afslag på sagsøgerens klage indgivet den 31. juli 2017.
            
         
               —
            
            
               For det andet annullation af EPSO’s afgørelse af 19. april 2017 om afslag på hendes ansøgning om fornyet gennemgang af afgørelsen fra EPSO/udvælgelseskomitéen om ikke at give hende adgang til den næste fase af udvælgelsesprøven.
            
         
               —
            
            
               For det tredje annullation af afgørelsen af 6. februar 2017 på EPSO’s onlinekonto om ikke at opføre sagsøgeren på udkastet til listen over ansøgere udvalgt med henblik på udvælgelsesprøven EPSO/AD/323/16.
            
         
               —
            
            
               For det fjerde annullation af udvælgelsesprøve EPSO/AD/323/16, offentliggjort den 26. maj 2016 (1).
            
         
               —
            
            
               Endelig annullation af det deraf følgende udkast til liste over tjenestemænd udvalgt til at deltage i førnævnte udvælgelsesprøve i dets helhed.
            
         
               —
            
            
               Sagsøgeren tildeles en erstatning på 50 000 EUR.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om, at EPSO/udvælgelseskomitéen anlagde et åbenbart urigtigt skøn ved vurderingen af sagsøgerens erhvervserfaring samt tilsidesættelse af bilag III til den pågældende meddelelse om udvælgelsesprøve, hvori der detaljeret redegøres for den krævede erhvervserfaring.
            
         
               2.
            
            
               Andet anbringende om tilsidesættelse af artikel 41 i Den Europæiske Unions charter om grundlæggende rettigheder og af sagsøgerens ret til at blive hørt samt tilsidesættelse af begrundelsespligten og af artikel 296 i traktaten om Den Europæiske Unions funktionsmåde.
            
         
               3.
            
            
               Tredje anbringende om tilsidesættelse af artikel 1, 2, 3 og 4 i forordning nr. 1/58 (2), tilsidesættelse af tjenestemandsvedtægtens artikel 1d og 28 og af artikel 1, stk. 1, litra f), i bilag III til nævnte vedtægt samt tilsidesættelse af ligebehandlingsprincippet og af princippet om forbud mod forskelsbehandling.
            
         
      (1)  EUT 2016, L 187, s. A/1.
   
      (2)  Forordning nr. 1 af 15.4.1958 om den ordning, der skal gælde for Det europæiske økonomiske Fællesskab på det sproglige område (EFT 1952-1958, s. 59).